П Р О Т О К О Л   № 36
от заседание на комисия “Бюджет и финанси”,
проведено на 10 октомври 2018 г.

ПРИСЪСТВАЛИ НА ЗАСЕДАНИЕТО:	Боян Магдалинчев – председател 
Боряна Димитрова
Георги Кузманов
Гергана Мутафова
Калина Чапкънова
Севдалин Мавров

ОТСЪСТВА	ЩИ: няма

От администрацията на ВСС присъстваха: Маргарита Радкова – директор на дирекция „Бюджет и финанси” и Елисавета Илиева – н-к отдел „Счетоводство и методология”, той и главен счетоводител.

Корекции на бюджета на органите на съдебната власт за 2018 г.
 
1. ОТНОСНО: Искания от органи на съдебната власт за осигуряване на средства за изплащане на обезщетения по КТ и ЗСВ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджетите на органите на съдебната власт за 2018 г. по § 02-00 „Други възнаграждения и плащания на персонала“ с …. съгласно Приложение № 1, с цел осигуряване на средства за изплащане на обезщетения по КТ и ЗСВ.
Средствата в размер на …. са за сметка на наличностите по сметки от предходни години по бюджета на съдебната власт.

2. ОТНОСНО: Възнаграждения на членовете на конкурсната комисия по обявения с решение на Съдийската колегия на ВСС по протокол № 49/05.12.2017 г. конкурс за повишаване в длъжност „съдия“ във Върховен касационен съд – Гражданска колегия.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ да се изплатят определените възнаграждения на членовете на конкурсната комисия по обявения с решение на Съдийската колегия на Висш съдебен съвет по протокол № 49/05.12.2017 г. конкурс за повишаване в длъжност „съдия“ във Върховен касационен съд – Гражданска колегия, съгласно приложената поименна справка.
1.1. УВЕЛИЧАВА бюджета на Върховен касационен съд за 2018 г. по § 02-00 „Други възнаграждения и плащания за персонала“ с …., съгласно приложения списък, неразделна част от решението.
1.2. НАМАЛЯВА бюджета на Висш съдебен съвет за 2018 г. по § 02-00 „Други възнаграждения и плащания за персонала“ с ….
2. Възнаграждението на хабилитираните членове на конкурсната комисия в размер на …., следва да се изплати от бюджета на Висш съдебен съвет за 2018 г., съгласно приложената справка.

3. ОТНОСНО: Искане от административния ръководител на Окръжен съд гр. Плевен за осигуряване на средства за изплащане на разлика в работната заплата на командирован магистрат.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Във връзка с решение на ВСС по протокол № 10/04.03.2009 г. и с цел осигуряване на средства за изплащане на разлика в работната заплата на командирован магистрат за периода от м. април до м. септември включително.
1. НАМАЛЯВА бюджета на Апелативен съд гр. Велико Търново за 2018 г. по § 01- 00 „Заплати и възнаграждения за персонала, нает по трудови и служебни правоотношения“ с ….
2. УВЕЛИЧАВА бюджета на Окръжен съд гр. Плевен за 2018 г. по § 01-00 „Заплати и възнаграждения за персонала, нает по трудови и служебни правоотношения“ с ….

4. ОТНОСНО: Искане от административния ръководител на Окръжен съд гр. Ямбол за осигуряване на средства за изплащане на разлика в работната заплата на командирован магистрат.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Във връзка с решение на ВСС по протокол № 10/04.03.2009 г. и с цел осигуряване на средства за изплащане на разлика в работната заплата на командирован магистрат,
1. НАМАЛЯВА бюджета на Апелативен съд гр. Бургас за 2018 г. по § 01- 00 „Заплати и възнаграждения за персонала, нает по трудови и служебни правоотношения“ с ….
2. УВЕЛИЧАВА бюджета на Окръжен съд гр. Ямбол за 2018 г. по § 01-00 „Заплати и възнаграждения на персонала, нает по трудови и служебни правоотношения“ с ….

5. ОТНОСНО: Искане от административния ръководител на Окръжен съд гр. Плевен за осигуряване на средства, представляващи възстановени щети от застраховател.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение на бюджета на Окръжен съд гр. Плевен за 2018 г. по § 10-00 „Издръжка“ с …., с цел осигуряване на средства, представляващи възстановени щети от застраховател за отстраняване на разрушения по покривната конструкция.
Средствата са за сметка на резерва за неотложни и непредвидени разходи по бюджета на съдебната власт за 2018 г.

6. ОТНОСНО: Искане от административния ръководител на Окръжен съд гр. Варна за осигуряване на средства за представителни разходи във връзка с честване на 140 годишнината от създаването на съда.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекции по бюджетите на Висш съдебен съвет и Окръжен съд гр. Варна за 2018 г., с цел осигуряване на средства за представителни разходи във връзка с честване на 140 годишнината от създаването на съда, както следва:
1. НАМАЛЯВА § 10-00 „Издръжка“ на Висш съдебен съвет с ….
2. УВЕЛИЧАВА § 10-00 „Издръжка“ на Окръжен съд гр. Варна с …

7. ОТНОСНО: Искане от и.ф. административен ръководител на Окръжен съд гр. Габрово за осигуряване на средства за закупуване на компютърни конфигурации.
Извлечение от протокол № 25/02.10.2018 г. от заседание на КПКИТ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекции по бюджетите на Висш съдебен съвет и Окръжен съд гр. Габрово за 2018 г., с цел осигуряване на средства за закупуване на 3 броя компютърни конфигурации, както следва:
1. НАМАЛЯВА § 52-00 „Придобиване на ДМА“ на Висш съдебен съвет с ….
2. УВЕЛИЧАВА § 52-00 „Придобиване на ДМА“ на Окръжен съд гр. Габрово с ….

8. ОТНОСНО: Искане от административния ръководител на Районен съд гр. Ботевград за осигуряване на средства за закупуване на 72 броя акумулаторни батерии.
Извлечение от протокол № 25/02.10.2018 г. от заседание на КПКИТ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекции по бюджетите на Висш съдебен съвет и Районен съд гр. Ботевград за 2018 г., с цел осигуряване на средства за закупуване на 72 броя акумулаторни батерии, както следва:
1. НАМАЛЯВА § 52-00 „Придобиване на ДМА“ на Висш съдебен съвет с …..
2. УВЕЛИЧАВА § 10-00 „Издръжка“ на Районен съд гр. Ботевград с ….

9. ОТНОСНО: Искане от административния ръководител на Районен съд гр. Самоков за осигуряване на средства за изплащане на облекло на съдебен служител.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Самоков разходите за изплащане на облекло на назначения служител на основание чл. 68, ал. 1, т. 3 от Кодекса на труда да бъдат извършени в рамките на утвърдения бюджет на съда по § 02-00 „Други възнаграждения и плащания на персонала“ за 2018 г.

Вътрешно компенсирани промени по бюджета на органи на съдебната власт за 2018 г .

10. ОТНОСНО: Искания за вътрешно компенсирани промени по бюджета на органите на съдебната власт за 2018 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
В изпълнение на изискванията на чл. 37 от ПМС № 332 от 22.12.2017 г. за изпълнението на държавния бюджет на Република България за 2018 г. и Указанията относно изпълнението на бюджета на съдебната власт за 2018 г.
1. НАМАЛЯВА бюджета на органите на съдебната власт за 2018 г. със …., съгласно Приложение № 1, както следва:
по § 01-00 „Заплати и възнаграждения на персонала, нает по трудови и служебни правоотношения“ с ….
по § 10-00 „Издръжка“ със …
2. УВЕЛИЧАВА бюджета на органите на съдебната власт за 2018 г. по § 02-00 „Други възнаграждения и плащания за персонала” със …., съгласно Приложение № 1.
11. ОТНОСНО: Вътрешно компенсирана промяна по бюджета на Районен съд гр. Дупница за 2018 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за извършване на вътрешно компенсирана промяна по бюджета на Районен съд гр. Дупница за 2018 г., както следва:
1. НАМАЛЯВА § 51-00 „Основен ремонт на ДМА“ с ….
2. УВЕЛИЧАВА § 52-00 „Придобиване на ДМА“ с ….

Разни.

12. ОТНОСНО: Възстановяване по сметката на Басейнова дирекция „Западнобеломорски район“ на имуществена санкция, наложена с НП № …. от директора на БДЗБР.

Комисия „Бюджет и финанси”
Р Е Ш И :

ДАВА СЪГЛАСИЕ да се възстанови по сметката на Басейнова дирекция „Западнобеломорски район“ сумата …. представляваща имуществена санкция на „…“ ЕООД гр. Мездра, наложена с НП № …. от директора на БДЗБР и погрешно преведена по сметката на Висш съдебен съвет.

13. ОТНОСНО: Предложение от Главния прокурор на Република България за актуализиране на работните заплати на служителите от Бюрото по защита при главния прокурор.

Комисия „Бюджет и финанси”
Р Е Ш И :

1. ДАВА СЪГЛАСИЕ на основание чл. 138, т. 5 от ЗСВ да се извърши актуализация на заплатите на служителите от Бюрото по защита при главния прокурор в размер на 2,5 % в сила от 01.09.2018 г.
2. ИЗПРАЩА решението по т. 1 на Прокурорската колегия на Висшия съдебен съвет, по компетентност. 

14. ОТНОСНО: Изменение и допълнение на Амортизационната политика на Висш съдебен съвет.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ИЗМЕНЯ И ДОПЪЛВА амортизационната политика на Висш съдебен съвет, утвърдена с протокол № 27/14.09.2017 г. на Пленума на Висш съдебен съвет, изменена и допълнена с протокол № 5/22.02.2018 г. на Пленума на Висш съдебен съвет, както следва:
Създава нова т. 10.4. „Полезен срок на годност, годишна амортизационна норма и остатъчна стойност за амортизируемите активи по счетоводни сметки от 01.01.2018 г., с изключение на активите, отчитани по баланса на ВСС по счетоводни сметки  2031, 2032, 2038, 2039, 2091 и 2202, определени и заложени в амортизационния план на ВСС съгласно доклад по договор ВСС-10095/06.08.2018 г. между ВСС и … от датата на предаването му, както следва:

ПОЛЕЗЕН СРОК НА ГОДНОСТ, ГОДИШНА АМОРТИЗАЦИОННА НОРМА И ОСТАТЪЧНА СТОЙНОСТ  ЗА АМОРТИЗИРУЕМИТЕ АКТИВИ ПО СЧЕТОВОДНИ СМЕТКИ ОТ 01.01.2018 г.	

 	 	 	 	
Подгрупи /Категория актив по счетоводни сметки	Срок на годност	годишна  амортизационна норма	Остатъчна стойност в %	
Счетоводни сметки 2031  "Административни сгради" ,2032 "Жилищни сгради, общежития и апартаменти", 2038 "Почивни станции, хотели, учебни центрове, оздравителни комплексни" 
 2039 "Други сгради"	
Съгласно доклад по договор ВСС-10095/06.08.2018г. между ВСС и ….. за 
извършване на преоценка, от датата на предаването му .	
Счетоводна сметка 2041 "Компютри и хардуерно оборудване"	
активи, придобити до 31.12.2015г.	3	33.33%	0%	
активи, придобити през периода 01.01.2016г.-до периода 31.12.2017г.	5	20.00%	0%	
активи, придобити след  01.01.2018г.	6	16.67%	0%	
Счетоводна сметка  2049 "Машини, съоръжения, производствено оборудване"	
активи, придобити до 31.12.2015г.	5	20.00%	4%	
активи, придобити през периода 01.01.2016г.-до периода 31.12.2017г.	8	12.50%	5%	
активи, придобити след  01.01.2018г.	9	11.11%	6%	
Транспортни средства , отчитани по сметки 2051 "Леки автомобили и 2059 "Други транспортни средства"	
активи, придобити до 31.12.2015г.	8	12.50%	7%	
активи, придобити през периода 01.01.2016г.-до периода 31.12.2017г.	10	10.00%	8%	
активи, придобити след  01.01.2018г.	11	9.09%	9%	
Счетоводна сметка 2060 "Стопански инвентар"	
активи, придобити до 31.12.2015г.	5	20.00%	0%	
активи, придобити през периода 01.01.2016г.-до периода 31.12.2017г.	6	16.67%	0%	
активи, придобити след  01.01.2018г.	7	14.29%	0%	
Сметка 2091 "Капитализирани разходи по наети/предоставени за ползване ДМА"	
Активи по баланса на ВСС -съгласно доклад по договор ВСС-10095/06.08.2018г. между ВСС и ….  за извършване на преоценка, от датата на предаването му .	
Други /съгл. т.10.1. от амортизационната политика/	10	10.00%	0%	
Сметка 2099 "Други дълготрайни активи"	
	
Други /съгл. т.10.1. от амортизационната политика/	5	20.00%	0%	
Сметка 2101 "Програмни продукти и лицензи за програмни продукти"	
Собствени програмни продукти, разработени специално за структурата преди 01.01.2017г.	10	10.00%	0%	
Собствени програмни продукти, разработени специално за структурата от 01.01.2017г. до 31.12.2017г.	11	9.09%	0%	
Собствени програмни продукти, разработени специално за структурата след 01.01.2018г.	12	8.33%	0%	
Други /съгл. т.10.1. от амортизационната политика/	2	50.00%	0%	
Сметка 2102 "Патенти, лицензи, концесионни права, фирмени и търговски марки и др."	
Патенти, лицензи, концесионни права, фирмени и търговски марки и др.	срок на лиценза, договора	С писмо до фирма dWare	
Други /съгл. т.10.1. от амортизационната политика/	2	50%	0%	
Сметка 2109 "Други НМДА"	 	 	 	
Други /съгл. т.10.1. от амортизационната политика/	2	50%	0%	
Сметка 2202 "Инфраструктурни обекти"	
Активи по баланса на ВСС -съгласно доклад по договор ВСС-10095/06.08.2018г. между ВСС и ….  за извършване на преоценка, от датата на предаването му .	
Други /съгл. т.10.1. от амортизационната политика//	25	4.00%	0%	

2. УКАЗВА на административните ръководители на органите на съдебната власт да предприемат необходимите действия за спазване на амортизационната политика на Висш съдебен съвет и указанията за нейното прилагане.

15. ОТНОСНО: Предложение от административния ръководител на Военен съд гр. Сливен за предоставяне на служебен автомобил „…“ с рег. № … на друг орган на съдебната власт.

Комисия „Бюджет и финанси”
Р Е Ш И :

1.	ВЪЗЛАГА на Елисавета Илиева - Н-к отдел „Счетоводство и методология“, той и главен счетоводител на Висшия съдебен съвет да уведоми органите на съдебната власт за отпадналата необходимост от служебен автомобил „….“ с рег. № .., числящ се на Военен съд гр. Сливен.
2.	Исканията да бъдат изпращани към председателя на Военен съд гр. Сливен.

16. ОТНОСНО: Уведомление от и.ф. административен ръководител на Районен съд гр. Девня за отпаднала необходимост от служебен автомобил.

Комисия „Бюджет и финанси”
Р Е Ш И :

1.	ВЪЗЛАГА на Елисавета Илиева - Н-к отдел „Счетоводство и методология“, той и главен счетоводител на Висшия съдебен съвет да уведоми органите на съдебната власт за отпадналата необходимост от служебен автомобил „…“ с рег. № …, числящ се на Районен съд гр. Девня.
2.	Исканията да бъдат изпращани към председателя на Районен съд гр. Девня.

17. ОТНОСНО: Уведомление от административния ръководител на Районен съд гр. Видин за промяна на лихвените условия по сметките на съда от обслужващата банка.

Комисия „Бюджет и финанси”
Р Е Ш И :

Приема за сведение писмо с изх. № 318/20.09.2018 г. на Районен съд гр. Видин.

18. ОТНОСНО: Запитване от административния ръководител на Районен съд гр. Пирдоп относно изплащане на командировъчни пари на съдия …...

Комисия „Бюджет и финанси”
Р Е Ш И :

Искането относно изплащане на командировъчни пари на съдия ….. за периода от 11.07.2016 г. до 24.06.2017 г. за пътуване от гр. Копривщица до гр. Пирдоп е от компетентността на административния ръководител на Районен съд гр. Пирдоп.

19. ОТНОСНО: Осигуряване на средства за задължителни периодични медицински прегледи и средства за преглед на очите, оценка на състоянието на зрението, както и за корекция на зрението на работещи с видеодисплеи. 

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. УКАЗВА на административните ръководители на органите на съдебната власт, че средства за задължителни периодични медицински прегледи на магистрати и съдебни служители във връзка с изискванията на чл. 287 от Кодекса на труда и съобразно разпоредбите на чл. 8 и чл. 9 от Наредба № 3 от 28.02.1987 г. за задължителните предварителни и периодични медицински прегледи на работниците следва да са в рамките на утвърдените им бюджети за 2018 г.
2. УКАЗВА на административните ръководители на органите на съдебната власт, че средства за преглед на очите и оценка на състоянието на зрението, както и за корекция на зрението на работещите с видеодисплеи съгласно изискванията на чл. 275, ал. 1 от Кодекса на труда и чл. 9, ал.1 и ал. 2 от Наредба № 7 от 15.08.2005 г. за минималните изисквания за осигуряване на здравословни и безопасни условия на труд при работа с видеодисплеи следва да са в рамките на утвърдените им бюджети за 2018 г., като препоръчва пределната цена да е до …. за лице работещо с видеодисплеи.
Напомня на административните ръководители на органите на съдебната власт, че лицата, работещи с видеодисплеи, на които се изплащат средства за  корекция на зрението следва да отговарят на условията посочени в чл. 9, ал. 1 от Наредба № 7 от 15.08.2005 г. за минималните изисквания за осигуряване на здравословни и безопасни условия на труд при работа с видеодисплеи, както и че трябва да вземат предвид разпоредбата на § 1 от Допълнителната разпоредба към Наредбата.

20. ОТНОСНО: Допълнителна информация от фирмите, подали оферти за абонаментна поддръжка на системата за отопление, вентилация и климатизация и на ВиК инсталацията в сградата на ВСС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ВЪЗЛАГА на представляващия Висшия съдебен съвет да подпише с „Димар инженеринг“ ЕООД договор за предоставяне на абонаментна поддръжка на системата за отопление, вентилация и климатизация (ОВК) и на ВиК инсталацията в сградата на ВСС за срок от 1 (една) година с цена за абонамент в размер на …. без ДДС.

21. ОТНОСНО: Абонаментна поддръжка на дизелов генератор модел TJ94DW, сериен номер СВМ1997, намиращ се в сградата на ВСС, гр. София, ул. „Екзарх Йосиф“ № 12.

Комисия „Бюджет и финанси”
Р Е Ш И :

ВЪЗЛАГА на главния секретар на ВСС да осигури присъствието на директора на дирекция „Правна“ за следващото заседание на комисията, с оглед оптимизиране процеса на вземане на решения от комисии и пленум на ВСС по отношение на сключване на договори.

Предлага на Пленума на ВСС да приеме следното решение:
ВЪЗЛАГА на представляващия Висшия съдебен съвет да подпише с „Алфа Грисин Инфотех БГ“ ООД договор за предоставяне на абонаментна поддръжка на дизелов генератор модел TJ94DW, сериен номер СВМ1997, намиращ се в сградата на ВСС, гр. София, ул. „Екзарх Йосиф“ № 12, за срок от 3 (три) години.

22. ОТНОСНО: Предложение от административния ръководител на Административен съд София-област за увеличаване щатната численост на съда с 1 щ.бр. за длъжността „шофьор“.

Комисия „Бюджет и финанси”
Р Е Ш И :

Приема за сведение предложението от административния ръководител на Административен съд София-област за увеличаване щатната численост на съда с 1 щ.бр. за длъжността „шофьор“.

23. ОТНОСНО: Становище относно финансовата обезпеченост на Районен съд гр. Бяла, във връзка с решение на КАК към СК на ВСС по протокол № 29/01.10.2018 г., Р-21.

Комисия „Бюджет и финанси”
Р Е Ш И :

ПОДДЪРЖА своето становище по протокол № 22 от заседанието проведено на 4 юли 2018 г.

24. ОТНОСНО: Обобщена справка за усвояване на средствата по проекти по Оперативна програма „Добро управление“ на Висшия съдебен съвет към 30.09.2018 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. Приема за сведение обобщена справка за усвояване на средствата по проекти по Оперативна програма „Добро управление“ на Висшия съдебен съвет към 30.09.2018 г. 
2. Предоставя на отдел „Европейски и международни програми и проекти“ Обобщена справка за получените и изразходвани средства по ОПДУ на Висшия съдебен съвет в качеството му на бенефициент към 30.09.2018 г., за приобщаване към докладите за изпълнение/напредъка на дейностите по проектите.

25. ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА” заложени в Инвестиционната програма на ВСС за 2018 г., към 31.08.2018 г., предоставена от КУС, за сведение.

Комисия „Бюджет и финанси”
Р Е Ш И :

Приема за сведение справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА” от Инвестиционната програма на ВСС към 31.08.2018 г.

26. ОТНОСНО: Решение на комисия „Управление на собствеността“ от 03.10.2018 г. относно организиране и провеждане на открита процедура за възлагане на обществена поръчка за проектиране и строителство с предмет: „Проектиране, преустройство и промяна на предназначението на почивна база, находяща се в к.к. „Св. Св. Константин и Елена“, гр. Варна в национален учебен център за органите на съдебната власт“.

Комисия „Бюджет и финанси”
Р Е Ш И :

ОТЛАГА разглеждането на настоящата точка до произнасяне на дирекция „Правна“.

27. ОТНОСНО: Решение на комисия „Управление на собствеността“ от 03.10.2018 г. относно организиране и провеждане на обществена поръчка за строителство по реда на чл. 20, ал. 4, т. 1 с предмет: „Строително-монтажни работи за изпълнение на текущ ремонт в част от сграда находяща се в гр. София, ул. „Г. С. Раковски“ № 185 за нуждите на администрацията на Висшия съдебен съвет.

Комисия „Бюджет и финанси”
Р Е Ш И :

ОТЛАГА разглеждането на настоящата точка до произнасяне на дирекция „Правна“.

28. ОТНОСНО: Писмо от административния ръководител на Районен съд гр. Радомир във връзка с разпределение на автомобили по ОСВ.

Комисия „Бюджет и финанси”
Р Е Ш И :

ОТЛАГА разглеждането на настоящата точка до получаване на предложения /нови искания/ от съдилищата за предоставяне на леки автомобили от проведената обществена поръчка.

29. ОТНОСНО: Жалба-искане от ….от гр. Враца с вх. № ВСС - 1659/18.09.2018 г.

Комисия „Бюджет и финанси”
Р Е Ш И :

Приема за сведение жалба-искане от …….
Мотиви: Комисия „Бюджет и финанси” многократно се е произнасяла с решения по поставения въпрос от сем. …, поради което и предвид това, че не сочат нови факти и обстоятелства, счита че няма основания за промяна на взетите решения.

32. ОТНОСНО: Устно предложение от г-жа Калина Чапкънова – член на ВСС относно местодомуването на служебните автомобили. 

Комисия „Бюджет и финанси”
Р Е Ш И :

Във връзка с оптимизация на организацията на работата на отдел „Логистика“ към Дирекция „ОАД“ ВЪЗЛАГА на главния секретар на ВСС да изиска от Дамян Бакалов – началник административна служба подробна справка за местоживеенето на шофьорите в АВСС и членовете на ВСС и разпределението им относно членовете на ВСС.

33. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на Пленума на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Пленума на Висшия съдебен съвет да бъдат включени следните проекти на решения:

1. Корекции на бюджета на органите на съдебната власт за 2018 г.

„Дава съгласие“

1.1. Изплащане на обезщетения по КТ и ЗСВ.
1.2. Възнаграждения на членовете на конкурсната комисия по обявения с решение на Съдийската колегия на ВСС по протокол № 49/05.12.2017 г. конкурс за повишаване в длъжност „съдия“ във Върховен касационен съд – Гражданска колегия.
1.3. Искане от административния ръководител на Окръжен съд гр. Плевен за осигуряване на средства за изплащане на разлика в работната заплата на командирован магистрат.
1.4. Искане от административния ръководител на Окръжен съд гр. Ямбол за осигуряване на средства за изплащане на разлика в работната заплата на командирован магистрат.
1.5. Искане от административния ръководител на Окръжен съд гр. Плевен за осигуряване на средства, представляващи възстановени щети от застраховател.
1.6. Искане от административния ръководител на Окръжен съд гр. Варна за осигуряване на средства за представителни разходи във връзка с честване на 140 годишнината от създаването на съда.
1.7. Искане от и.ф. административен ръководител на Окръжен съд гр. Габрово за осигуряване на средства за закупуване на компютърни конфигурации.
1.8. Искане от административния ръководител на Районен съд гр. Ботевград за осигуряване на средства за закупуване на 72 броя акумулаторни батерии.

2. Вътрешно компенсирани промени по бюджета на органи на съдебната власт за 2018 г .
2.1. Корекции по бюджета на органите на съдебната власт за 2018 г.
2.2. Вътрешно компенсирана промяна по бюджета на Районен съд гр. Дупница за 2018 г.

3. Разни.
3.1. Изменение и допълнение на Амортизационната политика на Висш съдебен съвет.
3.2. Осигуряване на средства за задължителни периодични медицински прегледи и средства за преглед на очите, оценка на състоянието на зрението, както и за корекция на зрението на работещи с видеодисплеи.
3.3. Абонаментна поддръжка на системата за отопление, вентилация и климатизация и на ВиК инсталацията в сградата на ВСС.
3.4. Абонаментна поддръжка на дизелов генератор модел TJ94DW, сериен номер СВМ1997, намиращ се в сградата на ВСС, гр. София, ул. „Екзарх Йосиф“ № 12.
3.5. Обобщена справка за усвояване на средствата по проекти по Оперативна програма „Добро управление“ на Висшия съдебен съвет към 30.09.2018 г.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           						       БОЯН МАГДАЛИНЧЕВ